Diari Oficial de la Generalitat Valenciana


Sumari del DOGV 6078, del 13-08-2009 (2009/9002)

Aprovació del Programa d'Actuació Integrada per al Desenvolupament de la Unitat d'Execució Número 1, Carrer Calp.
-----------------------------------------------------------------------------------------------------------------

### Dades del document

Número de DOGV
:   6078

Data del DOGV
:   13-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9002


Data del document
:   09-07-2009

Organisme emissor
:   Ajuntament de Benissa

Tipus de document
:   Informació Pública

Descriptors 

:   * Benissa
    * administració local
    * pla d'urbanisme

Aprovació del Programa d'Actuació Integrada per al Desenvolupament de la Unitat d'Execució Número 1, Carrer Calp. [2009/9002]  
El Ple de l'Ajuntament, en la sessió ordinària celebrada el 6 de maig de 2009, va adoptar l'Acord següent:   
1. Aprovar el Programa d'Actuació Integrada per al Desenvolupament per Gestió Directa de la Unitat d'Execució Número 1, Carrer Calp.  
2. Introduir en l'alternativa tècnica del programa les modificacions parcials deduïdes de l'informe tècnic que, respecte del Projecte d'Urbanització de la Unitat d'Execució, número 1, Carrer Calp, s'ha emés en data 21 de gener de 2009.  
3. Adoptar com a sistema de gestió urbanística per a l'execució de les determinacions del pla, el d'expropiació, segons es preveu en l'article 432.1 del vigent Reglament d'Ordenació i Gestió Territorial i Urbanística.  
4. Modificar els terminis previstos per a l'actuació que s'indiquen en la memòria del document Programa d'actuació integrada, de manera que se substituïsca allò que s'ha indicat en l'ordinal a) per la redacció següent: «Formalització de l'acta de replantejament i inici de l'obra urbanitzadora: tres mesos des del pagament del preu just o des del depòsit de la valoració establida en el full d'apreuament».  
5. Desestimar l'al·legació formulada per María Francisca Arlandis Sendra, en l'escrit amb registre d'entrada número 2759, de data 25 de març de 2008, pels motius exposats en l'informe tècnic emés.  
6. Sotmetre a informació pública el Projecte d'Expropiació dels Béns Integrats en la Unitat d'Execució número 1, Carrer Calp, confeccionat pels Servicis Tècnics Municipals, per al seu tràmit pel procediment de taxació conjunta previst en l'article 434 del Reglament d'Ordenació i Gestió Territorial i Urbanística vigent.  
7. Ampliar el patrimoni municipal del sòl, amb la incorporació del solar que resulte de l'actuació urbanística, amb destinació a l'execució de vivendes protegides.  
8. Finançar l'execució del Programa d'Actuació Integrada per al Desenrotllament per Gestió Directa de la Unitat d'Execució número 1, Carrer Calp, per mitjà dels recursos econòmics actualment afectats els fins del patrimoni municipal del sòl de Benissa.  
9. Publicar l'acord present en els termes establits en la legislació vigent.  
10. Notificar l' acord present a les pesones interessades i als qui consten com a titulars de drets afectats per l'actuació.  
Se significa que el present edicte serveix, al seu torn, de notificació de conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, per a aquelles persones interessades que es consideren desconegudes, siga ignorat el lloc per a la practica de la notificació o el mitjà per a l'execució, o intentada esta, no s'haguera pogut practicar. La notificació completa i l'expedient instruït es troben a la seua disposició al departament d'Urbanisme.  
Contra l'acte indicat, que posa fi a la via administrativa, i davant de l'òrgan que el va dictar es pot interposar, mitjançant un escrit dirigit a l'Ajuntament, en el termini d'un mes i amb caràcter potestatiu, el recurs de reposició previ al contenciós administratiu, o este directament davant dels Jutjats Contenciosos Administratius d'Alacant, en el termini de dos mesos comptadors, ambdós terminis, des de l'endemà de la publicació de l'edicte en el Butlletí Oficial de la Província d'Alacant. Tot això sense perjuí que puga exercitar qualsevol altre recurs o acció que estime pertinent.  
En virtut de l'article 107 de la Llei 16/2005, de 30 de desembre, de la Generalitat Valenciana, Urbanística Valenciana, l'executivitat del projecte d'urbanització que constitueix l'alternativa tècnica del programa es produeix amb la publicació del present anunci en el Butlletí Oficial de la Província d'Alacant i en el Diari Oficial de la Comunitat Valenciana.  
Cosa que es publica en compliment del que disposen els articles 104 i 152 de la Llei Urbanística Valenciana esmentada, en relació amb els articles 273.5 i 346.4 del Reglament d'Ordenació i Gestió Territorial i Urbanística (Decret 67/2006, de 19 de maig, del Consell de la Generalitat Valenciana).  
Benissa, 9 de juliol de 2009.- L'alcalde: Juan Bautista Roselló Tent.